เจมส์ ฮันต์

**เจมส์ ไซมอน วอลลิส ฮันต์** (; 29 สิงหาคม ค.ศ. 1947 – 15 มิถุนายน ค.ศ. 1993) เป็นนักแข่งรถและผู้บรรยายกีฬาชาวบริติช เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และได้รับฉายาว่า "จอมพุ่งชน" ฮันต์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับแมกลาเรน และชนะการแข่งขันกรังด์ปรีซ์ 10 รายการตลอดเจ็ดฤดูกาลแข่งขัน

ฮันต์เกิดและเติบโตที่เซอร์รีย์ เขาเริ่มต้นอาชีพด้วยการแข่งรถทัวริงคาร์ในรถมินิและเข้าร่วมการแข่งขันฟอร์มูลาฟอร์ด ก่อนที่จะเลื่อนขึ้นสู่การแข่งขันบริติชฟอร์มูลาทรีในฤดูกาล 1969 ซึ่งทำให้เขานั้นได้รับความสนใจจากลอร์ดเฮสเกท ผู้ก่อตั้งเฮสเกทเรซซิง ฮันต์มีชื่อเสียงไม่ดีนักในช่วงแรกของอาชีพจากความประมาทและวิธีชิงความได้เปรียบอย่างมากมายของเขาบนสนามแข่ง รวมถึงวิถีชีวิตนอกสนามแบบเพลย์บอย เขาเซ็นสัญญาแข่งฟอร์มูลาวันให้แก่เฮสเกทในฤดูกาล  ด้วยรถของมาร์ชรุ่น 731 ที่ออกแบบโดยฮาร์วีย์ พอเซิลทเวต โดยลงแข่งรายการแรกที่การแข่งขันโมนาโกกรังด์ปรีซ์ และขึ้นโพเดียมตั้งแต่ฤดูกาลแรกในการแข่งขันดัตช์และยูไนเต็ดสเตตส์กรังด์ปรีซ์ เฮสเกทผลิตรถรุ่น 308 ขึ้นมาเองเพื่อแข่งขันในฤดูกาล  ซึ่งนำพาให้ฮันต์สะสมอันดับบนโพเดียมเพิ่มขึ้นและชนะการแข่งขันแบบไม่ชิงแชมป์ของสโมสรนักแข่งรถอังกฤษ

ฮันต์รักษาตำแหน่งนักแข่งหลักของเฮสเกทไว้ได้ในฤดูกาลถัดมา และชนะการแข่งขันดัตช์กรังด์ปรีซ์เป็นรายการแรกของเขาและทีม ซึ่งได้รับการยกย่องอย่างกว้างขวางว่าเป็นหนึ่งในชัยชนะของนักขับนอกสายตาที่ยิ่งใหญ่ที่สุดในประวัติศาสตร์ฟอร์มูลาวัน อย่างไรก็ตามทีมไม่สามารถหาผู้สนับสนุนได้เมื่อสิ้นสุดฤดูกาล ส่งผลให้เขาย้ายไปยังแมกลาเรนสำหรับการแข่งขันฤดูกาล  ฮันต์ได้รับตำแหน่งแชมป์โลกประเภทนักขับด้วยคะแนนนำเพียงหนึ่งแต้มในฤดูกาลแรกกับแมกลาเรน ท่ามกลางการแย่งชิงตำแหน่งอย่างดุเดือดกับนิกิ เลาดา จากแฟร์รารี เขาชนะการแข่งขันกรังด์ปรีซ์เพิ่มขึ้นอีกในฤดูกาล  แต่อันดับของเขาในการชิงแชมป์นั้นตกลงมาอยู่ที่ห้าจากปัญหาความเชื่อถือได้ของเครื่องรถ ภายหลังฤดูกาล  ที่ไร้ซึ่งชัยชนะกับแมกลาเรน ฮันต์ได้ย้ายไปยังวูลฟ์และออกจากการแข่งขันฟอร์มูลาวันหลังสิ้นสุดการแข่งขันโมนาโกกรังด์ปรีซ์ 1979 โดยเขามีผลงานตลอดอาชีพด้วยชัยชนะในการแข่งขันกรังด์ปรีซ์ 10 ครั้ง ตำแหน่งโพล 14 ครั้ง รอบเร็วที่สุดแปดครั้ง และอันดับบนโพเดียม 23 ครั้ง

ภายหลังการอำลงวงการกีฬาท้าความเร็ว ฮันต์ได้ผันตัวไปเป็นผู้บรรยายและผู้เชี่ยวชาญการแข่งขันฟอร์มูลาวันให้แก่บีบีซี เช่นเดียวกับนักเขียนบทความให้แก่หนังสือพิมพ์*[[ดิอินดีเพ็นเดนต์]]* เขายังให้คำปรึกษากับมิกา แฮกกิเนน แชมป์โลกฟอร์มูลาวันประเภทนักขับสองสมัย ผ่านการสนับสนุนของมาร์ลโบโร ฮันต์เสียชีวิตจากอาการหัวใจล้มที่บ้านพักส่วนตัวในวิมเบิลดัน สิริอายุ 45 ปี

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด
*  ฮันต์ถูกตัดสิทธิ์หลังชนะการแข่งขันเนื่องจากรถของเขาได้รับการตรวจสอบว่าผิดกฎข้อบังคับ แต่เขาก็ได้รับตำแหน่งกลับคืนมาดังเดิมหลังจากแมกลาเรนอุทธรณ์คำตัดสินสำเร็จ

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## บรรณานุกรม
* 
* 

## แหล่งข้อมูลอื่น

* 
* 
* 

หมวดหมู่:นักแข่งรถสูตรหนึ่งชาวอังกฤษ
หมวดหมู่:นักแข่งรถชาวอังกฤษ
หมวดหมู่:แชมป์โลกฟอร์มูลาวันประเภทนักขับ
หมวดหมู่:เสียชีวิตจากภาวะกล้ามเนื้อหัวใจขาดเลือด